Kari Skrede

Kari Skrede (født 21. februar 1942 i Faleide i Nordfjord) er en norsk økonom og demograf. Hun er cand.oecon. fra Universitetet i Oslo (1969). Hun var nasjonal viseformann i Norsk Studentsamband/Norsk Studentunion (1963–64) og nestformann (våren 1965) i Det Norske Studentersamfund. Hun har også vært aktiv i partiet Venstre,  bl.a. som leder i Studentvenstrelaget (1963) og Norges Liberale Studentforbund (nå Liberale Studenter)  (1965–66). Hun var forsker (fra 1970) (og direktør (1988–95) ved Institutt for anvendt sosialvitenskapelig forskning (senere Institutt for sosialforskning, INAS, nå en del av Norsk institutt for forskning om oppvekst, velferd og aldring, NOVA ). Byråsjef i Forbruker- og Administrasjonsdepartementet (1977–79). Fra 1995 forsker i Statistisk sentralbyrå,  i 1995–96 og 2000–06 forskningssjef og leder av Seksjon for demografi og levekår. Hun har også vært medlem av en rekke styrer, råd og komiteer og har ledet to offentlige utredninger hhv om familiebeskatning (NOU 1976: 12) og om norsk bibliotekvesen (NOU 1991:14). Hun er æresmedlem i Norsk demografisk forening.

Kari Skrede er gift med Nils Petter Gleditsch.  Hun er tremenning av skiløperen Per Knut Aaland  og av forfatteren Wilfred Skrede. Hennes far var fetter av dikteren Ragnvald Skrede.

Eksterne lenker 
 Hjemmeside i Statistisk sentralbyrå (http://www.ssb.no/forskning/personer/kse/index.html)
 Livsløp i støpeskjeen: Utvalgte arbeider av Kari Skrede. Sosiale og økonomiske studier (SØS 106) (http://www.ssb.no/emner/00/02/sos106/)
 Norsk Demografisk Forening: (http://demografi.no/index.php/om-foreningen/aeresmedlemmer/18-aeresmedlem-kari-skrede)
 Forvaltningsdatabasen: (http://www.nsd.uib.no/polsys/data/forvaltning/utvalg/person/4087)

Norske samfunnsøkonomer
Norske demografer
Personer tilknyttet Velferdsforskningsinstituttet NOVA